《园中独坐》
宋代·李复

高树风轻叶影齐，新荷破卷绿犹低。
日长松下少人到，坐久竹间闻鸟啼。
万里惊波逢宝筏，百年病膜快金篦。
虽知赤水遗珠在，问路襄城举世迷。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。